Suja, Miroslav, poslanec NR SR (2023-06-15):
Ďakujem za slovo, pán predsedajúci. Vážená kolegyňa, kolegovia, alebo kolegyne dve, kolegovia, dovoľte, aby aj ja som vystúpil k tejto otázke. Ako mnohí iní poslanci, aj ja dennodenne dostávam správy na rôzne sociálne siete, na poslanecký email o katastrofálnom stave v okresoch Levice, Komárno, Nové Zámky, ako sa tam ľuďom ťažko žije. Priamo zo záberov verejnoprávnych televízií vidíme, komerčných televízií vidíme, že áno, že nachádzajú sa tam stovky cudzích mužov, väčšinou tak okolo 30 rokov, ktorí tvrdia, že sú zo Sýrie a majú 14. Tak teraz niečo mi nejde do hlavy. Buď nás tu minister vnútra, nominant KDH, klamal v tom, že ich je šesťsto týždenne, alebo nás klamal v tom, že sú tu pár hodín a potom odídu, lebo priamo z tých komentárov od ľudí, ktorí tam boli, sa tie tlupy ľudí pohybujú, skupiny mladých mužov pred políciou, pod mostami, pri rôznych nákupných centrách a sú tam viac ako niekoľko hodín, tak zasa neviem, prečo minister vnútra má potrebu tu v pléne Národnej rady klamať poslancov priamo do očí takto ľahko vyvrátiteľným klamstvom. Keď dobrovoľníci narátali len v Komárne za jeden deň dvesto, nie je možné, aby ich bolo šesťsto za týždeň. Ale dobre, neviem, čo ho k tomu vedie. Ako som už povedal, som myslel, že zareaguje na tú moju otázku, či je to kvôli tlaku pani Lexmann, čo je manželka predsedu KDH a europoslankyňa za KDH, alebo je to jeho vlastné rozhodnutie. To už nahám na občanov, nech si odpoveď nájdu sami, keď minister odmietol odpovedať mi na predchádzajúcu otázku. Čo sa týka tých 94 %, ako hovorí pán minister, no samozrejme, že to nie je pravda, keby ste boli zo Sýrie, keby ste boli z vojnového konfliktu, tak nemáte problém ukázať doklad nejaký, lebo aj v Sýrii majú doklady, by ste neverili, ale aj tam existujú doklady rôzne totožnosti, nielen v Európe. Ale vzhľadom na to, že títo ľudia odmietajú sa preukázať, sú nelegálni imigranti, robia to účelovo. Keď z Ukrajiny vedia prísť Ukrajinci, kde je, fakt zúria boje a dokážu mať doklady a vidíme, že prišli niekedy aj z regiónu, ktoré boli rozbombardované, a aj tak prídu s dokladmi a zrazu zo Sýrie, akože zo Sýrie nemôžu prísť? Ako, je to smiešne, ale bohužiaľ. Nevedia jazyk, nevedia hlavné mesto Sýrie, nevedia ani, aké provinčné hlavné mestá v Sýrii, keď sme sa ich na to pýtali priamo my s Milanom Mazurekom, keď sme tam boli. A je tu oprávnené sa stotožniť s ľuďmi, ktorí vnímajú zhoršujúcu sa bezpečnostnú situáciu, lebo štát je povinný sa postarať o svojich občanov, aby sa cítili bezpečne. To je povinnosťou štátu aj ministerstva, hlavne ministerstva vnútra. Aj keď ste nominantom KDH, aj tak by ste sa mali postarať o bezpečnosť ľudí. Za druhé konštatujem, že nelegálna migrácia je závažným a bezpečnostným problémom, lebo vidíme, že vláda, ani táto úradnícka odborníkov, si nekoná absolútne svoju povinnosť, lebo nedokáže ustrážiť ani 36 hraničných prechodov a to už nehovorím o tom, že teraz nehovorím, že keď odrátame 36 hraničných prechodov od Lučenca, z okresov z Fiľakova alebo z Veľkého Krtíša, z Rimavskej Soboty, tak koľko nám ostane v týchto troch okresoch? Tak ich nedokážu ani týchto pár. Keď dokázali uchrániť stovky kilometrov hraníc a ciest pri korone, čo je 79 okresov, tak zrazu sa tu vyhovárajú, že nedokážu. Keď dokázali uzatvoriť hranice s pomocou vojakov pri GLOBSEC-u, a tu sa to nedá. Tu len hľadáme výhovorky, ako sa to nedá. Je nám úplne jedno, že tí občania sa necítia bezpečne. Možno tam reálne nebezpečenstvo nehrozí, ale oni sa necítia bezpečne, ich, nepôsobí to dobre na ich psychiku, nechodia vonku, sú zavretí doma a úlohou štátu a ministerstva vnútra je postarať sa o to, aby sa ľudia cítili bezpečne. Ja preto vyslovujem závažné znepokojenie nad doterajšou činnosťou ministra vnútra, nominanta KDH, že prečo je to. Prečo sa ignorujú žiadosti občanov Slovenskej republiky, nech sú akejkoľvek národnosti, žijúcich v týchto troch okresoch, či je taký problém tento kus hranice, ktorá je tak vyťažená alebo exponovaná práve týmito imigrantami, strážiť? No nie je, ale sa nechce. A preto sa nečudujem, že občania týchto okresov, ako som povedal, Slovenskej republiky, nech sú akejkoľvek národnosti, žiadajú vládu Slovenskej republiky, aby túto situáciu vyriešila, aby sa tam zaviedol zasa pokoj a poriadok, aby zaviedla dôslednú ochranu štátnych hraníc, zvýšila hliadkovú činnosť príslušníkov, prítomnosť príslušníkov ozbrojených síl, keď to treba, že minister vnútra na to nestíha, tak ako sa to robilo v čase covidu alebo GLOBSEC-u, ako som už povedal. Preto poslanci hnutia REPUBLIKA žiadajú vládu Slovenskej republiky o zabezpečenie a zvýšenie ochrany problematickej časti štátnej hranice za účelom zaistenia pokojného a bezpečného života občanov Slovenskej republiky, nech sú akejkoľvek národnosti. To neznamená, že keď sú tam teraz občania Slovenskej republiky maďarskej národnosti alebo rómskej, že sa na nich vykašleme, sú takisto občanmi Slovenskej republiky. Uzatvorením hraníc Rakúska, Českej republiky sme čo prispeli, k čomu? Negatívne nás vnímala celá Európa a toto sa môže stať naďalej. Ak to bude pribúdať, že budú vidieť, že je to v neúmerných množstvách, tak prídu znova k tomuto kroku. A je zaujímavé, že Česi, Maďari, Rakúšania to dokážu. Aj vy, keď chcete, ale teraz nie je vôľa. Ja by som vyzval ministra vnútra, keď už ste z toho KDH a máte nejaké tie hodnoty, aj keď ja si osobne myslím, že vy ste viacej liberálny ako Progresívne Slovensko, tak by vám malo záležať na osude občanov Slovenskej republiky aj v týchto troch okresoch, nielen to, čo vám povie manželka vášho šéfa a ako bude vnímaná v europarlamente. Skúste byť ako chlap, máte dosť rokov na to, aby ste sa musel pred niekým klaňať alebo sa niečoho báť. Ste minister vnútra, môžte si buchnúť päsťou do stola a vyriešiť problémy občanov týchto troch okresov jedným šmahnutím ruky. A ak vás prezidentka odvolá, tak aspoň budeme vidieť presne tú pravdu, ale vy si zachováte na sklonku života chrbtovú kosť a možnosť pozrieť sa do zrkadla. Pán minister, vyzývam vás, urobte niečo pre občanov týchto troch okresov!